《见雪》
宋代·陈著

冯夷老手妙庄严，一色工夫一夜添。
统卷山河还太极，平抛珠玉到穷阎。
瘦吟相谂梅寒苦，渴饮何妨秫冻甜。
黄竹方哀籴方涌，幸犹三白是丰占。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。